Devozzjoni Mifruxa Peressli d-devozzjoni lejn Santa Katarina Verġni u Martri ilha mijiet ta' snin li daħlet fil- gżejjer Maltin mhux ħaġa tal-iskantament li l-kwadri tagħha jinsabu f'numru kbir ta' knejjes parrokjali, knejjes żgħar u kappelli fi knejjes kbar madwar Malta u Għawdex. Mattia Preti pitter l-għerusija tagħha fil-Konkatidral ta' San Ġwann fil-Belt Valletta u f'numru ta' knejjes oħra. Fil-belt. qadima tal-Birgu hemm altar iddedikat lilha u saħansitra wkoll fratellanza, barra l-fatt li l-kavallieri ta' San Ġwann kienu ġabu magħhom tapizzerija tagħha li sfortunatament inqerdet bin-nar u nistgħu nibqgħu sejrin: Briffa Ġużeppi pinġa l-Għerusija Mistika tagħha għall-Istitut ta' San Ġużepp f'Haż- Żabbar, Raffaele Caruana pittirha għall-kappella tal-Preżentazzjoni tal-Madonna fil-Monasteru ta' Santa Katarina fil-Belt Valletta, Francesco Zahra pitter l-Għerusija Mistika tagħha għall- Knisja tal-Vitorja (tal-Belliegħa) Hal Lija. Nieqfu hawn għax il-lista hi tista' tgħid bla tarf u nduru għas-suġġett tagħna, il-knisja parrokjali ta' Bormla. Il-Kappellun tan-Nofsinhar Fil-knisja parrokjali ta' Bormla, il-kappellun tan-nofsinhar, dak fuq il-lemin tiegħek inti u tħares lejn l-altar maġġur, hu ddedikat lil Santa Katarina V.M. Darba b'ċajta wieħed kanonku ħabib tiegħi f'Bormla qalli li dak għaliex il- kappellun iħares lejn iż-Żejtun. Fis-swar ta' Bormla hemm bieb jismu 'St. Clement's Gate' jew 'Żejtun Gate' għaliex iħares direttament lejn il-knisja ta' San Klement fiż-Żejtun. Fuq il-lemin tiegħek inti u tħares lejn il-kwadru titular ta' dan il-kappellun hemm bieb li jwassal għal maħżen u sala mdaqqsa, filwaqt li fuq in-naħa l-oħra hemm niċċa bl- istatwa tal-Madonna tar-Rużarju u kappella ħelwa tas-Sagrament fejn fil-ġranet tal- Ġimgħa l-Kbira jintrama l-Altar tar-Ripożizzjoni jew is-Sepulkru kif ħafna jsibuh. Pittura ta' Sta. Iżda f'dan il-kappellun jiddominaw tliet kwadri li jirrapreżentaw tliet episodji prinċipali mill-ħajja ta' Santa Katarina; L-Għerusija Mistika tagħha fil-kwadru titulari tal-altar u żewġ kwadri laterali: il-predikazzjoni tal- qaddisa quddiem Massiminu u l-filosfi u dak li jirrapreżenta l-martirju tagħha, rispettivament. Il-Kwadru titulari jirrapreżenta mhux biss l-għerusija ta' Sta. Katarina iżda wkoll qaddisin oħra. L-Għerusija tidher fir-rokna ta' fuq ix- xellug tal-kwadru inti u tħares lejh, bilkemm jieħu kwart tal-kwadru kollu. Għalkemm hu magħruf bħala ta' Sta. Katarina, f'dan il-kwadru fil-fatt jidhru wkoll il-qaddisin Kozma, Damjan u San Alwiġi Gonzoga. Is-sotto quadro taħt dan il-kwadru titulari jirrapreżenta lill-Anġlu Kustodju. Fuq il-lemin naraw ir-rappreżentazzjoni tal-qtugħ ir-ras tal-Verġni Martri bil-bojja lest biex ixejjer id-daqqa tax-xabla. Il-Qaddisa hi għarkuptejha, b'ħarsitha 'l fuq lejn is-sema fejn jidhru jittajru żewġ anġli bil-kuruna tal-ward u l-palma tal-martirju. Fuq in-naħa l-oħra naraw lix-xbejba Katarina Gagdu Banda Biskn Let Sanko Ħalnina XM 2015 kik b'idha l-lemijina 'l fuq tiddjaloga ma' Massiminu u l-filosfi. Wiċċ Santa Katarina hu ta' ħlewwa liema bħala u żgur li jixhed il-qdusija u s-safa verġinali tagħha. Fuq wara jidhru bini bi stil ruman. Dawn il-kwadri laterali huma attribwiti lil Rokku Buhagiar, iżda t-titular jingħad li hu ta' Francesco Zahra. Fuq wara tal-kwadru tal-martirju hi mniżżla d-data c. (madwar) 1780. Fir-rapport tal-viżta pastorali li l-Isqof De Bussan għamel f'Bormla fis-sena 1745, hu mniżżel li l-festa ta' Sta. Katarina kienet issir f'Bormla bil-kant tal- vespri u b'quddiesa solenni. Buhagiar pitter ukoll l-Għerusija ta' Sta. Katarina għall-knisja tal-Birgu. Il-pittur Rokku Buhagiar aktarx li twieled f'Bormla għall-ħabta tas-sena 1725 u wara l-mewt ta' Francesco Zahra, sar il-pittur Malti l-aktar poplari. Kien prolifiku ħafna u pitter għall-pieta' ħelwa tagħhom. Studja taħt Neriku Regnaud u għadda xi żmien f'Ruma jistudja taħt Zoboli. Il-Kavallieri ta' San Ġwann kellhom stima żiż GCesdu Bands Figkuw Tal Sanko Ħelniea VA 205 kbira lejh, tant li ġie kummissjonat mil-Lingwa ta' Kastilja biex iżejjen il-kappella tagħhom ta' San Ġakbu fil-belt Valletta. Pitter il-Verġni tal- Isperanza għall-Mosta u l-Madonna taċ-Ċintura għall-knisja parrokjali ta' Haż-Żebbuġ. Għall- Birgu, barra l-kwadru li semmejna, pitter ukoll 'Il-Madonna tal-Anġli' kif ukoll il-'Konverżjoni ta' San Pawf' għall-knisja ta' San Pawl f'Bormla. Miet f'Bormla nhar l-10 ta' Lulju 1805 u ġie midfun fil-kannierja tal-patrijiet ta' Sta. Tereża f'Bormla stess. Fl-aħħar ta' ħajtu kien jgħix ma' dawn il-patrijiet. Fiż-Żejtun Niġu għall-parroċċa tagħna, fejn l-akbar xogħol li hu attribwit lilu hu l-kwadru titulari tal-Madonna tal-Karmnu. Dan hu kwadru mill- isbaħ fejn flimkien mal-Verġni Marija u binha Ġesu', li t-tnejn iżommu l-labtu tal-Madonna naraw lil Santa Tereża t'Avila, lil San Ġwann tas-Salib u l-erwieħ tal-purgatorju. Fil-knisja parrokjali taż-Żejtun huma wkoll attribwiti lilu dawn il-kwadri; San Alwiġi Gonzoga, San Andrea Avellino, Il-Magħmudija ta' Ġesu, Il-Madonna tad-Dawl, San Ġakbu Appostlu, San Bartilmew Appostlu u San Kalċidon.